Koordinatės: 54°00′32″š. pl. 23°58′39″r. ilg.﻿ / ﻿54.0090°š. pl. 23.9774°r. ilg.﻿ / 54.0090; 23.9774

|  |
| --- |
|    **Druskininkų geležinkelio stotis** |
|  |
| *Pagrindiniame stoties pastate įsikūręs Druskininkų turizmo informacijos centras, 2023 m.* |
| **Adresas** | Druskininkai |
| **Atidaryta** | 1934 m. |
| **Uždaryta** | 2000 m. |
| **Žemėlapiai** | Retromap.ru |
| **Nuotraukos** | Railwayz.info |
| 


 |
| 

| Aplinkinės stotys ir stotelės |
| --- |
| Paaiškinimai |
| 

|  |  |  |  |  |  |
| --- | --- | --- | --- | --- | --- |
|  |  | 

|  |
| --- |
|  |

 | km |  |
|  |  | 

|  |
| --- |
|  |

 |  | ***DRUSKININKAI*** |
|  |  | 

|  |
| --- |
|  |

 | 8,9 |  |
|  |  | 

|  |
| --- |
|  |

 |  | (Baltarusijos–Lietuvos siena) |
|  |  | 

|  |
| --- |
|  |

 | 0,7 |  |
|  |  | 

|  |
| --- |
|  |

 |  | *Nastaunikas* |
|  |  | 

|  |
| --- |
|  |

 | 2,3 |  |
|  |  | 

|  |
| --- |
|  |

 |  | *Čarnucha* |
|  |  | 

|  |
| --- |
|  |

 |  |  |
|  |  | 

|  |
| --- |
|  |

 |  | ↓ PARIEČĖ ↓ |
|  |  |  |  |  |  |  |

 |

 |

**Druskininkų geležinkelio stotis** – buvusi geležinkelio stotis pietų Lietuvoje, Druskininkuose, galinė buvusio Pariečės–Druskininkų geležinkelio stotis. Stotis nebeveikia, jos pastatuose ir teritorijoje įsikūrė turizmo informacijos centras (sovietmečiu statytame pastate) ir kempingas (tarpukariu statytame pastate), šalia yra Druskininkų autobusų stotis.

Atkreiptinas dėmesys, kad XIX a. pabaigoje – XX a. pradžioje Druskininkų geležinkelio stotimi vadinosi Baltarusijoje esanti Pariečės geležinkelio stotis, kadangi artimiausias stočiai didžiausias miestas buvo Druskininkai, kuriuose tuo metu geležinkelis dar nebuvo nutiestas.

Istorija
--------

Pirmasis traukinys, atvykstantis į Druskininkus 1934 m.
Geležinkelio stoties pastatas, pastatytas XX a. tarpukariu – dabartinis kempingas
Druskininkų geležinkelio stotis pastatyta 1934 m. Tuo metu tarpukario Lenkijos valdžios nutarimu buvo nutiestas Pariečės–Druskininkų geležinkelis. Druskininkų stotis buvo iškilmingai atidaryta 1934 m. spalio 7 d. į ją atvažiavo traukinys „Os 24", buvo laikomos iškilmingos mišios.

Atidarius liniją važiuodavo traukiniai link Gardino ir Vilniaus. Iki II pasaulinio karo pradžios buvo tiesioginis susisiekimas su Varšuva. Po II pasaulinio karo į Druskininkus kursavo priemiestiniai traukiniai iš Vilniaus ir Gardino, tolimojo susisiekimo traukiniai iš Maskvos ir Leningrado (prikabinami vagonai).

Žlugus TSRS stoties svarba sunyko, kadangi iš jos važiuoti į likusią Lietuvą buvo galima tik per Baltarusiją, t. y. kertant Lietuvos valstybės sieną. Tačiau miestui geležinkelis vis dar buvo svarbus – juo keliavo ne tik žmonės iš aplinkinių kaimų ar į sanatorijas, bet ir buvo gabenamos statybinės medžiagos, mazutas. 1999 m. iš šios stoties išvyko 34 tūkst. keleivių, daugiausia į Baltarusiją ir Varėnos rajono gyvenvietes miškuose. Savivaldybė ir gyventojai siekė, kad geležinkelis nebūtų išardytas, bet „Lietuvos geležinkeliai" vis tiek eismą nutraukė. Taip įvyko dėl itin prastos geležinkelio būklės, o investuoti į ruožą nenorėta.

XX a. pabaigoje geležinkelio ruožas link valstybės sienos nebuvo remontuojamas, o tik prižiūrimas, jame buvo 8,7 km senų geležinkelio bėgių (1903–1908 m. pagaminti lengvo tipo bėgiai, tuo metu visiškai susidėvėję, 56 proc. medinių pabėgių supuvę), dėl to traukinių greitis nuo valstybės sienos iki Druskininkų sumažintas iki 15 km/h. Ruožą valdanti bendrovė „Lietuvos geležinkeliai" šio ruožo kapitalinio remonto darbams lėšų skirti negalėjo, ruožą toliau eksploatuoti buvo pavojinga, todėl 2000 m. rugpjūčio 21 d. traukinių eismas ruožu „Druskininkai – Valstybės siena" buvo nutrauktas. Po kurio laiko stotis neteko savo paskirties ir buvo perleista turizmo ir kitoms kelionių reikmėms.

2020 m. Lietuvos susisiekimo ministerija buvo pasiūliusi iniciatyvą atkurti Druskininkų–Gardino geležinkelio ruožą. Darytos prielaidos, kad atkūrus šią liniją būtų kuriama ilgalaikė ekonominė nauda Lietuvai, AB „Lietuvos geležinkeliai" įmonių grupei ir Druskininkų savivaldybei.

Šaltiniai
---------

1. ↑  Panaikinti geležinkelio ruožai ir uždarytos stotys. Miestai.net (tikrinta 2023-08-05).
2. ↑  *История вокзала в Поречье — неизвестные факты из истории железной дороги от Гродно до Друскеник*, Вечерний Гродно, 2023-04-23. Nuoroda tikrinta 2023-05-16.
3. ↑  *Porzecze*, Wojskowy Instytut Geograficzny, Warszawa, 1927. Nuoroda tikrinta 2023-05-16.
4. ↑  Архангельский А. С. Архангельский В. А. Железнодорожные станции СССР (справочник). – Москва, Транспорт, 1981.
5. ↑  Pils geležinkelį į Druskininkų kurortą. „Lietuvos aidas", 1934-04-23, psl. 2.
6. ↑  Otwarcie linii kolejowej Porzecze - Druskieniki. Szukajwarchiwach.gov.pl (tikrinta 2023-10-20).
7. ↑  Pabaltijo geležinkelio keleivinių traukinių tarnybinis sąrašas, TSRS susisiekimo ministerija, p. 365–367, 387. Ryga, „Transportas", 1969 m.
8. ↑  Iš visos Lietuvos. Druskininkai. 2000-06-05, Lrt.lt (tikrinta 2023-10-22).
9. ↑  Nijolė Paserbskienė. Ar važiuos traukiniai į Druskininkus? Archyvuota kopija 2023-05-01 iš Wayback Machine projekto. Savaitraštis „Druskonis", 2000 m. Nr. 21 (554).
10. ↑  Siūloma atkurti geležinkelio liniją į Gardiną. 2020-05-12, Alkas.lt (tikrinta 2023-10-20).